న్యూఢిల్లీ: మంగళవారం జాతీయ బాలికల దినోత్సవం సందర్భంగా ప్రధానమంత్రి నరేంద్ర మోదీ ట్విటర్ వేదికగా తన సందేశాన్ని పంచుకున్నారు. ఆడపిల్లల అసాధారణ విజయాలను వేడుకలా జరుపుకునేందుకే జాతీయ బాలికల దినోత్సవమని పేర్కొన్నారు. ‘‘అనేక రంగాల్లో వారు కనబర్చిన అసాధార ప్రతిభ దేశం యావత్తూ గర్వపడేలా చేసింది. ఆడబిడ్డల పట్ల వివక్షను రూపుమాపడం, బాలకలందరికీ అన్నింటా సమాన అవకాశాలు కల్పించడం అత్యవసరం. జెండర్ ఆధారంగా అనుసరించే మూస పద్ధతులను స్వస్తి చెప్పి మన చిత్తశుద్ధిని చాటుకుందాం. లింగసమానత్వంతో పాటు ఆడబిడ్డలు చైతన్యవంతులయ్యేలా ప్రోత్సహిద్దాం  ’’ అని ప్రధాని మోదీ ట్విటర్ ద్వారా దేశప్రజలకు పిలుపునిచ్చారు. ఆడపిల్లల పట్ల సమాజిక స్పృహ కల్పించడంతో పాటు, అవగాహన పెంపొందించేందుకు... 2008 నుంచి కేంద్రప్రభుత్వం ప్రతిఏటా జాతీయ బాలికల దినోత్సవాన్ని నిర్వహిస్తోంది. కాగా గతేడాది మనదేశ బాలికలు సాధించిన అసాధారణ విజయాలను పురస్కరించుకుని న్యూఢిల్లీలో ఇవాళ జాతీయ బాలికల దినోత్సవ వేడుకలు ఘనంగా నిర్వహిస్తున్నారు.
newdhilly: mangalavaaram jaateeya balikala dinotsavam sandarbhamgaa pradhaanamantri narendra modii twiter vedikagaa tana sandesaanni panchukunnaaru. aadapillala asaadhaarana vijayaalanu vedukala jarupukunenduke jaateeya balikala dinotsavamani perkonnaru. ‘‘aneka rangaallo vaaru kanabarchina asaadhaara pratibha desham yaavattuu garwapadela chesindi. aadabiddala patla vivakshanu roopumaapadam, balakalandariki anninta samaana avakaasaalu kalpinchadam atyavasaram. jender aadhaaramgaa anusarinche muusa paddhatulanu swasti cheppi mana chittasuddhini chatukundam. lingasamaanatvamto paatu aadabiddalu chaitanyavantulayyela prothsahiddam  ’’ ani pradhaani modii twiter dwara deshaprajalaku pilupunicchaaru. aadapillala patla samajika spruha kalpinchadamtho paatu, avagaahana pempondinchenduku... 2008 nunchi kendraprabhutvam pratiyaetaa jaateeya balikala dinotsavaanni nirvahistondi. kaga gatedadi manadesa baalikalu saadhinchina asaadhaarana vijayaalanu puraskarinchukuni newdhilleelo ivaala jaateeya balikala dinotsava vedukalu ghanamgaa nirvahistunnaaru.